2004R0314 — DA — 25.09.2013 — 014.001

Dette dokument er et dokumentationsredskab, og institutionerne påtager sig intet ansvar herfor

Ændret ved:





Berigtiget ved:









▼B

RÅDETS FORORDNING (EF) Nr. 314/2004

af 19. februar 2004

om visse restriktive foranstaltninger over for Zimbabwe







RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 60 og 301, under henvisning til Rådets fælles holdning 2004/161/FUSP af 19. februar 2004 om forlængelse af restriktive foranstaltninger over for Zimbabwe ( 1 ), under henvisning til forslag fra Kommissionen, og ud fra følgende betragtninger: (1) Rådet gav ved fælles holdning 2002/145/FUSP af 18. februar 2002 om restriktive foranstaltninger over for Zimbabwe ( 2 ) udtryk for alvorlig bekymring over situationen i Zimbabwe, særlig med hensyn til Zimbabwes regerings menneskerettighedskrænkelser, som også gælder menings- og foreningsfriheden og retten til fredelig forsamling. På denne baggrund indførte det visse restriktive foranstaltninger, som årligt tages op til fornyet overvejelse. Nogle af de restriktive foranstaltninger over for Zimbabwe blev gennemført på fællesskabsplan ved Rådets forordning (EF) nr. 310/2002 ( 3 ). Nævnte forordnings gyldighedsperiode blev forlænget indtil den 20. februar 2004 ved Rådets forordning (EF) nr. 313/2003 ( 4 ). (2) Rådet mener stadig, at Zimbabwes regering i alvorlig grad krænker menneskerettighederne. Så længe krænkelserne fortsætter, finder Rådet det derfor nødvendigt at opretholde restriktive foranstaltninger over for Zimbabwes regering og de personer, der i første række har ansvaret for disse krænkelser. (3) Ved fælles holdning 2004/161/FUSP forlænges de restriktive foranstaltninger, der er omhandlet i fælles holdning 2002/145/FUSP, således. (4) De restriktive foranstaltninger i fælles holdning 2004/161/FUSP omfatter bl.a. forbud mod teknisk bistand, finansieringsmidler og finansiel bistand i forbindelse med militæraktiviteter, forbud mod eksport af udstyr, som kan anvendes til intern undertrykkelse, samt indefrysning af midler, finansielle aktiver og økonomiske ressourcer tilhørende medlemmer af Zimbabwes regering og alle fysiske eller juridiske personer, enheder eller organer, som er knyttet til den. (5) Disse foranstaltninger hører under traktatens anvendelsesområde, og for at undgå en fordrejning af konkurrencen er der derfor behov for EU-lovgivning til implementering af dem, for så vidt angår Fællesskabets område. Ved Fællesskabets område forstås i denne forordning de af medlemsstaternes områder, hvor traktaten finder anvendelse, på de betingelser, der er fastsat i traktaten. (6) Det er ønskeligt at bringe bestemmelserne vedrørende forbuddet mod teknisk bistand, finansieringsmidler og finansiel bistand i forbindelse med militæraktiviteter og vedrørende indefrysning af midler, finansielle aktiver og økonomiske ressourcer på linje med den seneste praksis. (7) Denne forordning ændrer og forlænger de restriktive foranstaltninger i forordning (EF) nr. 310/2002, som den skal træde i stedet for, så snart sidstnævnte udløber — ud fra følgende betragtninger: UDSTEDT FØLGENDE FORORDNING:







Artikel 1

I denne forordning forstås ved:

a) »teknisk bistand«: enhver form for teknisk bistand i forbindelse med reparation, udvikling, fremstilling, samling, prøvning, vedligeholdelse eller enhver anden form for teknisk tjenesteydelse, uanset bistanden ydes i form af instruktion, rådgivning, oplæring, overførsel af viden om drift og færdigheder heri eller konsulentservice. Teknisk bistand omfatter forskellige former for mundtlig bistand

b) »pengemidler«: finansielle aktiver og midler af enhver art, herunder blandt andet i) kontanter, checks, pengefordringer, veksler, anvisninger og andre betalingsinstrumenter ii) indeståender i finansielle institutioner eller andre enheder, saldi på konti, tilgodehavender og tilgodehavendebeviser iii) børsnoterede og unoterede værdipapirer og gældsinstrumenter, og herunder også aktier og andre ejerandele, værdipapircertifikater, obligationer, warrants, usikrede værdipapirer og derivatkontrakter iv) renter, udbytter eller andre indtægter eller værdier hidrørende fra aktiver v) kreditter, modregningsrettigheder, garantier, opfyldelsesgarantier eller andre finansielle forpligtelser vi) remburser, konnossementer, løsørepantebreve vii) dokumenter, der godtgør en interesse i midler eller økonomiske ressourcer viii) enhver anden form for eksportfinansieringsinstrumenter

c) »indefrysning af pengemidler«: hindring af enhver bevægelse, overførsel, ændring, brug af eller omgang med pengemidler på en hvilken som helst måde, som vil føre til en ændring med hensyn til omfang, beløb, placering, ejerforhold, besiddelse, art eller formål, eller en hvilken som helst anden ændring, som vil gøre det muligt at anvende de pågældende pengemidler, herunder porteføljeforvaltning

d) »økonomiske ressourcer«: aktiver af enhver art, både materielle og immaterielle, og såvel løsøre som fast ejendom, som ikke er pengemidler, men som kan benyttes til at opnå pengemidler, varer eller tjenesteydelser

e) »indefrysning af økonomiske ressourcer«: hindring af, at sådanne aktiver på nogen måde anvendes til at opnå pengemidler, varer eller tjenesteydelser, herunder også ved salg, leje eller pantsætning.

Artikel 2

Det er forbudt:

a) direkte eller indirekte at yde, sælge, levere eller overføre teknisk bistand i forbindelse med militære aktiviteter og i forbindelse med levering, fremstilling, vedligeholdelse og anvendelse af våben og af alle typer dertil knyttet materiel, herunder våben og ammunition, militærkøretøjer og -udstyr, paramilitært udstyr samt reservedele hertil, til enhver person, enhed eller organ i eller til brug i Zimbabwe

b) direkte eller indirekte at stille finansieringsmidler eller finansiel bistand til rådighed til militære aktiviteter, herunder navnlig gavebistand, lån og eksportkreditforsikring, for nogen form for salg, levering, overførsel eller eksport af våben og beslægtet udstyr til enhver person, enhed eller organ i eller til brug i Zimbabwe

c) bevidst og forsætligt at deltage i aktiviteter, der direkte eller indirekte har til formål eller til virkning at fremme de i litra a) og b) omhandlede aktiviteter.

Artikel 3

Det er forbudt:

a) bevidst og forsætligt, direkte eller indirekte at sælge, levere, eksportere eller fremsende udstyr, der kan anvendes til intern undertrykkelse, og som er opført på listen i bilag I, uanset om det har oprindelse i Fællesskabet eller ej, til enhver fysisk eller juridisk person, enhed eller organ i eller til brug i Zimbabwe

b) direkte eller indirekte at yde, sælge, levere eller overføre teknisk bistand i tilknytning til det udstyr, der er omhandlet i litra a), til enhver fysisk eller juridisk person, enhed eller organ i eller til brug i Zimbabwe

c) direkte eller indirekte at levere finansieringsmidler eller finansiel bistand i tilknytning til det udstyr, der er omhandlet i litra a), til enhver fysisk eller juridisk person, enhed eller organ i eller til brug i Zimbabwe

d) bevidst og forsætligt at deltage i aktiviteter, der direkte eller indirekte har til formål eller til følge at fremme de i litra a), b) og c), omhandlede aktiviteter.

Artikel 4

1. Uanset artikel 2 og 3 kan de kompetente myndigheder i medlemsstaterne, som er anført i bilag II, tillade

a) levering af finansieringsmidler og finansiel bistand og teknisk bistand i forbindelse med: i) militært udstyr, som ikke er bestemt til at dræbe, og som udelukkende er til humanitær brug eller beskyttelsesbrug, eller til De Forenede Nationers, Den Europæiske Unions og Fællesskabets programmer for institutionsopbygning ii) materiel, der er bestemt til Den Europæiske Unions og De Forenede Nationers krisestyringsoperationer

b) salg, leverancer, overførsel eller eksport af udstyr, der er anført i bilag I, og som udelukkende er til humanitær brug eller beskyttelsesbrug, samt levering af finansieringsmidler og finansiel bistand og teknisk bistand i forbindelse med disse operationer.

2. Der gives ingen tilladelser for aktiviteter, som allerede har fundet sted.

Artikel 5

Artikel 2 og 3 finder ikke anvendelse på beskyttelsesbeklædning, herunder skudsikre veste og militærhjelme, der midlertidigt udføres til Zimbabwe af personel fra FN, EU, Fællesskabet eller dets medlemsstater, repræsentanter for medierne, humanitært hjælpepersonale, ulandsfrivillige og tilknyttet personale og udelukkende til deres personlige brug.

Artikel 6

1. Alle pengemidler og økonomiske ressourcer, der tilhører de enkelte medlemmer af Zimbabwes regering eller fysiske eller juridiske personer, enheder eller organer, der har tilknytning til dem, og som er opført på listen i bilag III, indefryses.

2. Ingen pengemidler eller økonomiske ressourcer må hverken direkte eller indirekte stilles til rådighed for eller være til fordel for de fysiske eller juridiske personer, enheder eller organer, der er opført på listen i bilag III.

3. Bevidst og forsætlig deltagelse i aktiviteter, der direkte eller indirekte har til formål eller til følge at fremme de i stk. 1 og 2 omhandlede aktiviteter, er forbudt.

Artikel 7

1. Uanset artikel 6 kan de kompetente myndigheder, der er anført i bilag II, tillade frigivelse af visse indefrosne pengemidler eller økonomiske ressourcer eller stille visse indefrosne pengemidler eller økonomiske ressourcer til rådighed på sådanne betingelser, som de skønner egnede efter at have konstateret, at de pågældende pengemidler eller økonomiske ressourcer er:

a) nødvendige til at dække grundlæggende udgifter, herunder betaling af fødevarer, husleje eller prioritetslån, medicin og lægebehandling, skatter, forsikringspræmier og offentlige forbrugsafgifter

b) bestemt alene til betaling af rimelige honorarer og godtgørelse af udgifter i forbindelse med levering af juridisk bistand

c) bestemt alene til betaling af gebyrer eller administrationsgebyrer for opbevaring eller vedligeholdelse af indefrosne midler eller økonomiske ressourcer

d) nødvendige til at dække ekstraordinære udgifter forudsat at den relevante kompetente myndighed mindst to uger, før den giver tilladelsen, har meddelt alle de andre kompetente myndigheder og Kommissionen, hvorfor den skønner, at der bør indrømmes en sådan særlig tilladelse.

Den relevante kompetente myndighed underretter de kompetente myndigheder i de andre medlemsstater og Kommissionen om alle tilladelser, der gives i henhold til dette stykke.

2. Artikel 6, stk. 2, finder ikke anvendelse på beløb, der tilføres indefrosne konti, i form af:

a) renter og andre former for afkast fra disse konti, eller

b) forfaldne beløb i henhold til kontrakter, aftaler eller forpligtelser, der er indgået eller opstået inden den dato, på hvilken disse konti blev omfattet af bestemmelserne i forordning (EF) nr. 310/2002, eller denne forordning.

Denne regel gælder med forbehold af, at disse renter, andre indtægter og betalinger fortsat er omfattet af artikel 6, stk. 1.

Artikel 8

1. Uanset de gældende regler vedrørende indberetning, fortrolighed og tavshedspligt og bestemmelserne i traktatens artikel 284 skal fysiske og juridiske personer, enheder og organer:

a) øjeblikkeligt levere oplysninger, der kan fremme overholdelsen af denne forordning, herunder oplysninger om konti og beløb, som er indefrosset i medfør af artikel 6, til de kompetente myndigheder i medlemsstaterne, der er anført i bilag II, hvor de bosat eller etableret, og direkte eller via disse myndigheder fremsende oplysningerne til Kommissionen

b) samarbejde med de kompetente myndigheder, jf. listen i bilag II, om efterprøvning af disse oplysninger.

2. Alle yderligere oplysninger, som Kommissionen modtager direkte, stilles til rådighed for de kompetente myndigheder i den berørte medlemsstat.

3. Alle oplysninger, der afgives eller modtages i overensstemmelse med denne artikel, må kun anvendes til det formål, til hvilket de blev afgivet eller modtaget.

Artikel 9

Fysiske og juridiske personer eller enheder, herunder disses ledelse og personale, som implementerer forordningen, og som indefryser pengemidler og økonomiske ressourcer i god tro, dvs. i forvisning om, at dette er i overensstemmelse med denne forordning, må ikke på nogen måde drages til ansvar, medmindre det godtgøres, at indefrysningen er sket som følge af forsømmelighed.

Artikel 10

Kommissionen og medlemsstaterne underretter straks hinanden om de foranstaltninger, der træffes i henhold til denne forordning, og udveksler alle andre relevante oplysninger, som de råder over, og som har relation til denne forordning, navnlig oplysninger om overtrædelser, håndhævelsesproblemer og domme afsagt af de nationale domstole.

Artikel 11

Kommissionen bemyndiges til:

a) at ændre bilag II på grundlag af oplysninger fra medlemsstaterne

b) at ændre bilag III på grundlag af afgørelser vedrørende bilaget til fælles holdning 2004/161/FUSP.

Artikel 12

Medlemsstaterne fastsætter regler om, hvilke sanktioner der skal gælde ved overtrædelse af denne forordning, og træffer alle fornødne foranstaltninger for at sikre, at de gennemføres. Sanktionerne skal være effektive, stå i et rimeligt forhold til overtrædelsen og have afskrækkende virkning. Medlemsstaterne giver Kommissionen meddelelse om disse regler straks efter denne forordnings ikrafttræden og om eventuelle efterfølgende ændringer.

Artikel 13

Denne forordning anvendes:

a) inden for Fællesskabets område, herunder dets luftrum

b) om bord på fly og skibe, der hører under en medlemsstats jurisdiktion

c) på enhver person inden for eller uden for Fællesskabets område, som er statsborger i en medlemsstat

d) på alle juridiske personer, grupper eller enheder, der er oprettet eller stiftet i henhold til en medlemsstats lovgivning

e) på alle juridiske personer, grupper eller enheder, som opererer inden for Fællesskabet.

Artikel 14

Denne forordning træder i kraft den 21. februar 2004.

Denne forordning er bindende i alle enkeltheder og gælder umiddelbart i hver medlemsstat.









BILAG I

Liste over udstyr, der kan anvendes til intern undertrykkelse, jf. artikel 3

Nedenstående liste omfatter ikke artikler, der specielt er udformet eller modificeret til militær brug.

1. Hjelme, der giver ballistisk beskyttelse, hjelme til brug under optøjer, skjolde til brug under optøjer og ballistiske skjolde og specielt konstruerede komponenter hertil.

2. Specielt konstrueret fingeraftryksudstyr.

3. Mekanisk drevne projektører.

4. Byggeudstyr med ballistisk beskyttelse.

5. Jagtknive.

6. Specielt konstrueret udstyr til produktion af jagtgeværer.

7. Udstyr til håndladning af ammunition.

8. Kommunikationsaflytningsudstyr.

9. Optiske halvlederdetektorer.

10. Billedforstærkerrør.

11. Teleskopvåbensigter.

12. Våben med glat løb og tilhørende ammunition ud over dem, der er specielt konstrueret til militær brug, og specielt konstruerede komponenter hertil undtagen: — signalpistoler — luftpistoler og geværer konstrueret som industriværktøj eller til human bedøvelse af dyr.

13. Simulatorer til undervisning i brug af skydevåben og specielt konstruerede eller modificerede komponenter og tilbehør hertil.

14. Bomber og håndgranater ud over dem, der er specielt konstrueret til militær brug, og specielt konstruerede komponenter hertil.

15. Armerede beskyttelsesdragter og specielt udviklede komponenter hertil ud over dem, der er fremstillet efter militære standarder eller specifikationer.

16. Terrængående erhvervskøretøjer med træk på alle fire hjul, der er fremstillet eller udstyret med ballistisk beskyttelse, og profilpanser til sådanne køretøjer.

17. Vandkanoner og specielt konstruerede eller modificerede komponenter hertil.

18. Køretøjer udstyret med en vandkanon.

19. Køretøjer, der er specielt konstrueret eller ændret til at blive elektrificeret for at afvise angribere, og komponenter hertil, der er specielt konstrueret til det formål.

20. Akustiske anordninger, som fabrikanten eller leverandøren præsenterer som egnede til bekæmpelse af optøjer, og specielt konstruerede komponenter hertil.

21. Fodlænker, kæder, ankeljern og bælter til elektrisk chok, specielt konstrueret til at frihedsberøve mennesker undtagen: — håndjern, hvis maksimale dimension inklusive kæde ikke overstiger 240 mm i låst tilstand.

22. Bærbare anordninger, der er konstrueret eller modificeret med henblik på bekæmpelse af optøjer eller selvbeskyttelse ved udsendelse af et lammende stof (såsom tåregas eller peberspray), og specielt konstruerede komponenter hertil.

23. Bærbare anordninger, der er konstrueret eller ændret med henblik på bekæmpelse af optøjer eller selvbeskyttelse ved elektrisk chok (herunder elektriske stave, elektriske skjolde, bedøvelsesgeværer og elektriske dartgeværer (taserudstyr)), og komponenter hertil specielt konstrueret eller ændret til det formål.

24. Elektronisk udstyr, der kan spore skjulte sprængstoffer, og specielt konstruerede komponenter hertil undtagen: — tv- eller røntgenundersøgelsesudstyr.

25. Elektronisk støjsenderudstyr, der er specielt konstrueret til at forhindre detonation ved radiofjernkontrol af improviserede eksplosive anordninger, og specielt konstruerede komponenter hertil.

26. Udstyr og anordninger specielt konstrueret til at iværksætte eksplosioner med elektriske eller ikke-elektriske midler, herunder tændapparater, detonatorer, sprængkapsler, boostere og detonationslunter, og specielt konstruerede komponenter hertil undtagen: — udstyr og anordninger, der er specielt konstrueret til specifik handelsbrug bestående i styring eller betjening ved hjælp af sprængstof af andet udstyr eller anordninger, hvis funktion ikke er at fremkalde eksplosioner (f.eks. airbag-pumper i biler, elektriske overspændningssikringer i sprinklerudløsere).

27. Udstyr og anordninger, der er specielt konstrueret til ammunitionsrydning undtagen: — bombetæpper — beholdere konstrueret til at rumme objekter, der vides eller mistænkes for at være improviserede eksplosive anordninger.

28. Natoptagelses- og termalt afbildningsudstyr og billedforstærkerrør eller halvledersensorer hertil.

29. Specielt konstrueret software og teknologi, der kræves til alle former for udstyr på listen.

30. Retlinet afskæring af sprængladninger.

31. Følgende sprængstoffer og tilknyttede stoffer: — amatol — nitrocellulose (indeholdende mere end 12,5 % nitrogen) — nitroglycol — pentaerythritoltetranitrat (PETN) — picrylchlorid — trinitrophenylmethylnitramin (tetryl) — 2,4,6-trinitrotoluen (TNT).

32. Specielt konstrueret software og teknologi, der kræves til alle former for udstyr på listen.

▼M15









BILAG II

Websteder med oplysninger om de kompetente myndigheder, der er omhandlet i artikel 4, 7 og 8, og adresse til brug ved fremsendelse af meddelelser til Kommissionen

BELGIEN

http://www.diplomatie.be/eusanctions

BULGARIEN

http://www.mfa.bg/en/pages/135/index.html

TJEKKIET

http://www.mfcr.cz/mezinarodnisankce

DANMARK

http://um.dk/da/politik-og-diplomati/retsorden/sanktioner/

TYSKLAND

http://www.bmwi.de/DE/Themen/Aussenwirtschaft/aussenwirtschaftsrecht,did=404888.html

ESTLAND

http://www.vm.ee/est/kat_622/

IRLAND

http://www.dfa.ie/home/index.aspx?id=28519

GRÆKENLAND

http://www.mfa.gr/en/foreign-policy/global-issues/international-sanctions.html

SPANIEN

http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx

FRANKRIG

http://www.diplomatie.gouv.fr/autorites-sanctions/

▼M16

KROATIEN

http://www.mvep.hr/sankcije

▼M15

ITALIEN

http://www.esteri.it/MAE/IT/Politica_Europea/Deroghe.htm

CYPERN

http://www.mfa.gov.cy/sanctions

LETLAND

http://www.mfa.gov.lv/en/security/4539

LITAUEN

http://www.urm.lt/sanctions

LUXEMBOURG

http://www.mae.lu/sanctions

UNGARN

http://www.kulugyminiszterium.hu/kum/hu/bal/Kulpolitikank/nemzetkozi_szankciok/

MALTA

http://www.doi.gov.mt/EN/bodies/boards/sanctions_monitoring.asp

NEDERLANDENE

www.rijksoverheid.nl/onderwerpen/internationale-vrede-en-veiligheid/sancties

ØSTRIG

http://www.bmeia.gv.at/view.php3?f_id=12750&LNG=en&version=

POLEN

http://www.msz.gov.pl

PORTUGAL

http://www.min-nestrangeiros.pt

RUMÆNIEN

http://www.mae.ro/node/1548

SLOVENIEN

http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/

SLOVAKIET

http://www.foreign.gov.sk

FINLAND

http://formin.finland.fi/kvyhteistyo/pakotteet

SVERIGE

http://www.ud.se/sanktioner

DET FORENEDE KONGERIGE

www.fco.gov.uk/competentauthorities

Meddelelser til Kommissionen sendes til følgende adresse:

Europa-Kommissionen

Tjenesten for Udenrigspolitiske Instrumenter (FPI)

EEAS 02/309

1049 Bruxelles

Belgien

E-mail: relex-sanctions@ec.europa.eu

▼M14









BILAG III

Liste over personer og enheder som nævnt i artikel 6







I. Personer Navn (og eventuelle kaldenavne) Identificerende oplysninger Begrundelse (1) Mugabe, Robert Gabriel Præsident, født 21.2.1924, pas nr. AD001095. Regeringschef, ansvarlig for aktiviteter, der alvorligt undergraver demokratiet og respekten for menneskerettigheder og retsstatsforhold. (2) Abu Basutu, Titus Mehliswa Johna Generalløjtnant i flyvevåbnet, Matabeleland South. Født 2.6.1956 Højtstående militærofficer, direkte involveret i terrorkampagnen før og under valget i Gwandaområdet. Stedfortræder for chefen for flyvevåbnet Perence Shiri (nr. 100 på listen). (3) Bonyongwe, Happyton Mabhuya Generaldirektør for den centrale efterretningstjeneste, født 6.11.1960, pas nr. AD002214, id nr. 63-374707A13 Højtstående sikkerhedsperson med tætte forbindelser til ZANU-PF-fløjen (Zimbabwe African National Union - Patriotic Front-fløjen) i regeringen, medvirken i udformning eller ledelse af statens undertrykkende politik. Anklaget for at kidnappe, torturere og dræbe MDC-aktivister i juni 2008. (4) Buka (alias Bhuka), Flora Præsidentens kabinet (tidligere viceminister for særlige anliggender med ansvar for jordbesiddelses- og genbosætningsprogrammer, tidligere viceminister i vicepræsidentens kabinet og tidligere viceminister for jordreformer, præsidentens kabinet), født 25.2.1968. Viceminister i vicepræsident Nkomos kabinet, ansvarlig for at organisere vold i Gokweområdet og for angreb på MDC's ledelse i 2008. (5) Bvudzijena, Wayne Vicepolitichef, polititalsmand, født 24.04.1958. Id nr. 29-008792V71, Højtstående medlem af politistyrken. Polititalsmand. Beskyldte i 2008 MDC for at give de ansvarlige for valgrelateret vold ly i MDC’s provins- og nationale hovedsæde. ▼M15 ————— ▼M14 (7) Charamba, George Direktør i Ministeriet for Information og Forbindelser med Pressen, født 4.4.1963, pas nr. AD002226, pas nr AD001255. Id nr. 07 003617B07 Højtstående embedsmand med tætte forbindelser til ZANU-PF-fløjen i regeringen. (8) Chidarikire, Faber Edmund Provinsguvernør for Mashonaland West, tidligere borgmester i Chinhoyi, født 6.6.1946, id nr. 70-056539L70 Tidligere ZANU-PF-borgmester i Chinhoyi og provinsguvernør med forbindelser til ZANU-PF-fløjen i regeringen. ▼M15 ————— ▼M14 (10) Chigwedere, Aeneas Soko Provinsguvernør for Mashonaland East, tidligere minister, født 25.11.1939. Id nr. 25-15430J80 Provinsguvernør med forbindelser til ZANU-PF-fløjen i regeringen. (11) Chihota, Phineas Viceminister for industri og udenrigshandel. Født 23.11.1950. ZANU-PF-medlem af regeringen. Truede med at dræbe MDC-tilhængere og sættes i forbindelse med bortførelse og tortur af personer i juni 2008. (12) Chihuri, Augustine Politichef, født 10.3.1953. Pas nr. AD000206. Id nr. 68-034196M68 Højtstående polititjenestemand og medlem af den fælles operative kommando, tætte forbindelser til ZANU-PF's undertrykkende politikker. Indrømmede offentligt at have støttet ZANU-PF i strid med politiloven. Beordrede i juni 2009 politiet til at opgive alle sager om mord begået op til præsidentvalget i juni 2008. (13) Chinamasa, Patrick Anthony Justitsminister, minister for retlige og parlamentariske anliggender, født 25.1.1947. Id nr. 63-005591M42. ZANU-PF-medlem af regeringen. (14) Chindori-Chininga, Edward Takaruza Tidligere minister for minedrift og udvikling af miner, født 14.3.1955. Pas nr. AN388694. Id nr. 63-377216C71. Tidligere medlem af regeringen med vedvarende forbindelser til ZANU-PF-fløjen i regeringen som ZANU-PF-parlamentsmedlem. Chef for militsbaserne i Guruve forud for valget i 2008. (15) Chinotimba, Joseph Næstformand i Zimbabwes nationale sammenslutning af veteraner fra frihedskrigen, leder af Zanu-PF-militsen. Født 06.06.1957. Id nr. 63-312672W11. Under valget i 2008 var Chinotimba leder af en gruppe, der ødelagde Admore Chibutus hjem. Angreb sammen med medlemmer af hæren og ZANU-PF-tilhængere Tongeyi Jeremiahs hjem i maj 2008. ▼M15 ————— ▼M14 (17) Chipwere, Augustine Brigadegeneral, tidligere oberst, Bindura South. Direkte involveret i terrorkampagnen før og under valget i 2008. Ansvarlig for politisk uro i Bindura. Højtstående militærofficer, forfremmet af præsidenten i 2011. (18) Chiwenga, Constantine Zimbabwes forsvarschef, general (tidligere hærchef, generalløjtnant), født 25.8.1956. Pas nr. AD000263. Id nr. 63-327568M80 Medlem af den fælles operative kommando, medvirken i udformning eller ledelse af statens undertrykkende politik. Anvendte hæren til overtagelser af landbrugsbedrifter. Var under valget i 2008 en af hovedophavsmændene bag volden i forbindelse med anden runde af præsidentvalget. (19) Chombo, Ignatius Morgan Chiminya Minister for lokalforvaltning og by- og landdistriktudvikling, født 1.8.1952. Pas nr AD000500. Id nr. 70-086938D70. ZANU-PF-medlem af regeringen, ansvarlig for at undergrave MDC i lokalforvaltningen ved at begrænse finansieringen og gennem chikane. (20) Dinha, Martin Provinsguvernør for Mashonaland Central. Provinsguvernør med forbindelser til ZANU-PF-fløjen i regeringen. Involveret i forstyrrelse af landbrugsbedriften på Rockwood Village Farm i 2009. (21) Goche, Nicholas Tasunungurwa Minister for transport, kommunikation og infrastrukturudvikling (tidligere leder af afdelingen for statens sikkerhed, præsidentens kabinet), født 1.8.1946. Id nr. 63-355978S68 ZANU-PF-medlem af regeringen. Tvang i juni 2008 alle ngo'er til at standse deres feltarbejde og fødevaredistribution. Ansvarlig for militsbasen i Shamva og involveret i vold i dette område. (22) Gono, Gideon Direktør for Zimbabwes centralbank, født 29.11.1959. Pas nr. AD000854. Id nr. 58-001824K07 Forbindelser til ZANU-PF-fløjen i regeringen, medvirken i udformning eller ledelse af statens undertrykkende politik. Kanaliserede ulovligt midler til ZANU-PF i 2008. (23) Gurira, Cephas T. Brigadegeneral, tidligere oberst, Zimbabwes forsvarsstyrker. Født 1.5.1963. Id nr. 29-061056D29 Direkte involveret i terrorkampagnen før og under valget i 2008. Ansvarlig for at opildne til vold i Mhondoro. (24) Gwekwerere, Stephen (alias Steven) Oberst, Chinhoyi. Direkte involveret i terrorkampagnen før og under valget. Del af en gruppe, der angreb folk i Chinhoyi i 2008. (25) Kachepa, Newton Parlamentsmedlem for Mudzi North. Født 10.2.70. Id nr. 32-088209M48 Parlamentsmedlem, involveret i mordene på Peter Tom Butao den 14. april 2008 og Kingswell Mateta i juli 2008. Stod bag tortur af mange MDC-tilhængere i sin valgkreds. (26) Karakadzai, Mike Tichafa Brigadegeneral, Harare Metropolitan-provinsen. Født 7.3.57. Id nr. 63-632526N13. Direkte involveret i terrorkampagnen før og under valget, stod bag bortførelser og vold i Harare i 2008. (27) Kasukuwere, Saviour Viceminister for ungdomsudvikling, »indigenisation« og empowerment og vicesekretær for ungdomsanliggender i ZANU-PF's politbureau, født 23.10.1970. Id nr. 45-046113Q45. ZANU-PF-medlem af regeringen. Organiserede dem, der var involveret i voldelige optøjer i Harare i februar 2011. (28) Kazangarare, Jawet Rådmand for ZANU-PF i Hurungwe North og krigsveteran. Født 12.4.1957. Id nr. 38-102814B58. Direkte involveret i den regeringsstyrede terrorkampagne før og under valget i 2008. Ansvarlig for at lede den voldelige forfølgelse af MDC-tilhængere i Hurungwe, herunder for voldtægt, mord og ødelæggelse af hjem, og navnlig involveret i mordet på MDC-valgmedarbejder Tapiwa Mubwanda i Hurungwe North i maj 2008. (29) Khumalo, Sibangumuzi Brigadegeneral, Matebeleland North. Født 16.8.1954. Id nr. 08-448357W73. Direkte involveret i terrorkampagnen før og under valget. Var i februar 2011 angiveligt en del af strategien om at udløse vold og terror ved at anvende højtstående officerer til at koordinere kampagnen for at holde Mugabe ved magten. (30) Kunonga, Nolbert (alias Nobert) Selvudnævnt anglikansk biskop. Har givet kraftigt udtryk for sin støtte til styret. Hans tilhængeres voldshandlinger mod kirkegængere i 2011 blev bakket op af politiet. (31) Kwainona, Martin Vicepolitidirektør, født 19.1.1953, pas nr. AD001073. Id nr. 63-293627V45 Højtstående polititjenestemand, der gav lokale myndigheder ordre til at opildne til vold i Kanyuchi Village, Mount Darwin, i april 2008. ▼M15 ————— ▼M14 (33) Langa, Andrew Viceminister for offentligt ansatte (tidligere viceminister for transport og kommunikation). Født 13.1.65. Id nr. 21-017934E21. ZANU-PF-medlem af regeringen. Åbnede i 2005 ild mod 11 medlemmer af MDC's ungdomsforsamling. Intimiderede vælgere på valgdagen i 2008. (34) Mabunda, Musarashana Vicepolitichef. Født 11.11.58. Id nr. 22-026198T13 Medlem af sikkerhedsstyrkerne, vidtrækkende ansvar for alvorlige krænkelser af friheden til at deltage i fredelige forsamlinger. Stod bag overfald, tortur og undertrykkelse den 11. marts 2007. Truede i juni 2008 med at dræbe Lovemore Madhuku. (35) Machaya, Jason (alias Jaison) Max Kokerai Guvernør for Midlandsprovinsen. Tidligere viceminister for minedrift og udvikling af miner, født 13.6.1952. Id nr. 26-003018Z26. Guvernør for Midlandsprovinsen. Forbindelser til ZANU-PF-fløjen i regeringen. Anvendte sin indflydelse til at forhindre undersøgelse af et politisk motiveret mord, som hans søn angiveligt havde begået. (36) Made, Joseph Mtakwese Minister for landbrugsteknik og mekanisering (tidligere landbrugsminister og minister for landdistriktudvikling), født 21.11.1954. Pas nr. AN000144. Id nr. 29-128547N42 ZANU-PF-medlem af regeringen. (37) Madzongwe, Edna (alias Edina) ZANU-PF's formand for senatet, født 11.7.1943. Id nr. 63-748119H32 Medlem af ZANU-PF's politbureau. Anvendte sin indflydelse til at motivere politiske retsforfølgninger i februar 2008. Involveret i vold i Chegutu, herunder i overtagelsen af Stockade Citrus Estate i 2008, og gav direkte ordrer til dem, der stod bag undertrykkelsen. ▼M15 ————— ▼M14 (39) Maluleke, Titus Guvernør i Masvingo provinsen (tidligere viceminister for uddannelse, sport og kultur). Provinsguvernør med forbindelser til ZANU-PF-medlemmer af regeringen. Støttede besættelserne af landbrugsbedrifter i Masvingo i 2009 (40) Mangwana, Paul Munyaradzi Formand for forfatningskomitéen (COPAC) og tidligere viceminister for »indigenisation« og empowerment, født 10.8.1961. Pas nr. AD000459. Id nr. 22-017031E12 ZANU-PF-medlem af regeringen. Sponsorerede og ledede ZANU-PF-terrorbanders aktiviteter i Chivi Central i maj-juni 2008. (41) Marumahoko, Reuben Viceminister for regional integration og internationalt samarbejde og tidligere viceudenrigsminister (tidligere viceindenrigsminister), født den 4.4.1948. Id nr. 63-311317Y71 ZANU-PF-medlem af regeringen. Leder af ZANU-PF-militsen i Hurungwe. Gik med en gruppe af ZANU-PF-tilhængere og krigsveteraner til angreb på MDC-tilhængere og ødelagde adskillige boliger i Hurungwedistriktet mellem april og juli 2008. ▼M15 ————— ▼M14 (43) Masuku, Angeline Guvernør for Matabeleland South-provinsen og sekretær for handicappede og dårligt stillede i ZANU-PF's politbureau, født 14.10.1936. Id nr. 08-266228E19 Provinsguvernør med forbindelser til ZANU-PF-fløjen i regeringen. (44) Mathema, Cain Ginyilitshe Ndabazekhaya Guvernør for Bulawayoprovinsen. Født 28.1.1948. Id nr. 63-682168J73 Provinsguvernør med forbindelser til ZANU-PF-fløjen i regeringen. (45) Mathuthu, Thokozile Guvernør for Matabeleland North-provinsen og vicesekretær for transport og social velfærd i ZANU-PF's politbureau. Provinsguvernør med forbindelser til ZANU-PF-fløjen i regeringen. Brugte i juni 2008 sin stilling til at opildne til had mod MDC-tilhængere. (46) Matibiri, Innocent Tonderai Vicepolitichef. Født 9.10.1968. Id nr. 63-729730V70. Højtstående medlem af sikkerhedsstyrkerne, sættes i forbindelse med mordet på en landarbejder. (47) Matiza, Joel Biggie Tidligere viceminister for boliger i landdistrikter og sociale infrastrukturer, født 17.8.1960. Pas nr. ZA557399. Tidligere ZANU-PF-medlem af regeringen. Organiserede baser i Murehwa West- og South-provinserne, hvorfra ZANU-PF-tilhængere, som han havde tilsyn med, dræbte Edward Pfuka den 17. juni 2008 og Moses Nyada den 19. juni 2008. (48) Matonga, Brighton (alias Bright) Tidligere viceminister for information og forbindelser med pressen, født 1969. Tidligere ZANU-PF-medlem af regeringen. Partitalsmand. Ledede en gruppe ZANU-PF-tilhængere, der myrdede Dadidrayi Chipiros hustru. (49) Mhandu, Cairo (alias Kairo) Major i Zimbabwes nationale hær. Født 23.11.1960. Id nr. 63-371574V15 Direkte involveret i terrorkampagnen før og efter valget i 2008. Ledede grupper af tilhængere og krigsveteraner, der dræbte Gibbs Tawenga og Hama Ngowani den 30. juni 2008. (50) Mhonda, Fidellis Oberst, Rushinga. Født 2.1.1958. Id nr. 75-139696G81 Direkte involveret i terrorkampagnen før og under valget i 2008. Ledede politisk vold i Rushinga. (51) Midzi, Amos Bernard (Mugenva) Tidligere minister for minedrift og udvikling af miner (tidligere energiminister og minister for udvikling af kraftværker), født 4.7.1952. Partiformand for ZANU-PF i Harare. Tidligere regeringsmedlem med forbindelser til ZANU-PF-fløjen i regeringen. Organiserede transport af ZANU-PF-tilhængere og soldater, der angreb folk og ødelagde boliger i juni 2008. Sættes i forbindelse med voldshandlinger i Epworth og støttede militsbaser i 2008 og igen i 2011. (52) Mnangagwa, Emmerson Dambudzo Forsvarsminister, født 15.9.1946. Pas nr. AD00060. Id nr. 63-450183P67 ZANU-PF-medlem af regeringen og medlem af den fælles operative kommando. (53) Mohadi, Kembo Campbell Dugishi Sideordnet indenrigs-minister (tidligere viceminister for lokalt selvstyre, offentlige arbejder og boliger), født 15.11.1949. Id nr. 02-012912X02 ZANU-PF-medlem af regeringen og medlem af den fælles operative kommando. ▼M15 ————— ▼M14 (55) Moyo, Jonathan Nathaniel Tidligere leder af afdelingen for information og forbindelser med pressen, præsidentens kabinet, født 12.1.1957. Pas nr. AD000432. Id nr. 63-857281M73 Tidligere medlem af Zanu-PF-regeringen. Opildnede til vold og had og stod bag love om forbud mod talefrihed. (56) Moyo, Sibusio Bussie Brigadegeneral, Zimbabwes nationale hær. Direkte involveret i terrorkampagnen før og efter valget, herunder mord på MDC-tilhængere. (57) Moyo, Simon Khaya Formand for ZANU-PF's politbureau og vicesekretær for retlige anliggender, født i 1945. Født 1.10.1945. Pas nr. ZD001512. Id nr. 63-735452P56 Medlem af ZANU-PF's politbureau med vedvarende forbindelser til dets undertrykkende politik. ▼M15 ————— ▼M14 (59) Mpofu, Obert Moses Minister for minedrift og udvikling af miner, tidligere minister for industri og udenrigshandel (tidligere guvernør for Matabeleland North-provinsen (vicesekretær for spørgsmål vedrørende statens sikkerhed i ZANU-PF's politbureau), født 12.10.1951. Pas nr. ZD001549. Id nr. 08-186074F79. ZANU-PF-medlem af regeringen. Opildnede i marts 2008 ZANU-PF-tilhængere til at fordrive modstandere fra MDC fra deres hjem og forhindre dem i at stemme. ▼M15 ————— ▼M14 (61) Muchena, Henry Generalmajor i flyvevåbnet, Midlands. Leder af ZANU-PF's kommisariat. Højtstående militærofficer med forbindelser til ZANU-PF, direkte involveret i terrorkampagnen før og under valget. Stod i spidsen for vold i Zhombe og Gokwe i 2008. (62) Muchena, Olivia Nyembesi (alias Nyembezi) Minister for kvindeanliggender, ligestilling og udvikling af lokalsamfundet, tidligere viceminister for videnskab og teknologi, præsidentens kabinet (tidligere viceminister i vicepræsident Msikas kabinet), født 18.8.1946. Pas nr. AD000086. Id nr. 63-337191X50 ZANU-PF-medlem af regeringen. Sættes i forbindelse med politisk motiverede mord, personligt involveret i ødelæggelsen af Revai Kativhus hjem den 1. maj 2008. (63) Muchinguri, Oppah Chamu Zvipange Sekretær for kultur og ligestilling i ZANU-PF's politbureau (tidligere minister for kvindeanliggender, ligestilling og udvikling af lokalsamfundet), født 14.12.1958. Id nr. 63-741411R50 Tidligere ZANU-PF-medlem af regeringen, fortsat medlem af ZANU-PF's politbureau. Spillede en ledende rolle i forbindelse med volden i Masvingoprovinsen i 2008. ▼M15 ————— ▼M14 (65) Mudede, Tobaiwa (alias Tonneth) Direktør for folkeregistret, født 22.12.1942. Id nr. 36-452750E70 Forbindelser til ZANU-PF-fløjen i regeringen og medvirken i udformning eller ledelse af statens politik, navnlig i forbindelse med valgsvindel. ▼M15 ————— ▼M14 (68) Mugabe, Grace Født 23.7.1965, pas nr. AD001159. Id nr. 63-646650Q70 Forbindelser til ZANU-PF-fløjen i regeringen. Overtog Iron Mask-ejendommen i 2002; hævdes at have store ulovlige indtægter fra diamantudvinding. ▼M15 ————— ▼M14 (70) Mujuru, Joyce Teurai Ropa Vicepræsident (tidligere minister for udvikling af vandressourcer og infrastruktur), født 15.4.1955. Id nr. 63-445325J18 ZANU-PF-medlem af regeringen. ▼M15 ————— ▼M14 (72) Mumbengegwi, Simbarashe Simbanenduku Udenrigsminister, født 20.7.1945, pas nr. AD001086. Id nr. 63-677272A12 ZANU-PF-medlem af regeringen. (73) Murerwa, Herbert Muchemwa Minister for jordreformer og genbosætning, født 31.7.1941. Pas nr. AD001167. Id nr. 25-021670R25 ZANU-PF-medlem af regeringen. (74) Musariri, Munyaradzi Vicepolitichef. Højtstående medlem af sikkerhedsstyrkerne, vidtrækkende ansvar for alvorlige krænkelser af friheden til at deltage i fredelige forsamlinger, navnlig i Murambatsvina i juli 2005. (75) Mushohwe, Christopher Chindoti Provinsguvernør, Manicaland (tidligere trafik- og kommunikationsminister, tidligere vicetrafik- og kommunikationsminister), født 6.2.1954. Id nr. 63-101480P75 Provinsguvernør med forbindelser til ZANU-PF. Informerede under ledsagelse af soldater i februar 2009 indbyggerne i Chiadzwa om, at de ville blive flyttet uden kompensation. (76) Mutasa, Didymus Noel Edwin Viceminister for præsidentielle anliggender, præsidentens kabinet, tidligere viceminister for statens sikkerhed, jordreformer og genbosætning, præsidentens kabinet, samt sekretær for administration i ZANU-PF, født 27.7.1935. Id nr. 63-358184Q42 ZANU-PF-medlem af regeringen. Involveret i mord i Manicaland. (77) Mutezo, Munacho Thomas Alvar Tidligere minister for udvikling af vandressourcer og infrastruktur. Født 14.2.54. Pas nr. AN187189. Id nr. 29-129727W44 Tidligere medlem af regeringen med forbindelser til ZANU-PF. Iværksatte en terrorkampagne og fremsatte trusler mod MDC-tilhængere i Chimanimani West sammen med Zimbabwes nationale hær i august 2010. (78) Mutinhiri, Ambros (alias Ambrose) Tidligere minister for ungdomsudvikling, ligestilling og jobskabelse, pensioneret brigadegeneral. Født 22.2.1944. Pas nr. AD000969. Id nr. 63-285106H32. Tidligere ZANU-PF-medlem af regeringen. Førte i marts 2008 en gruppe ZANU-PF-tilhængere til Landas og overfaldt flere MDC-tilhængere. Oprettede og støttede militærbaser i Chihota, hvor mange MDC-tilhængere blev overfaldet og tortureret. ▼M15 ————— ▼M14 (80) Mzembi, Walter Minister for turisme og hotel- og restaurationsbranchen, tidligere viceminister for udvikling af vandressourcer og infrastruktur, født den 16.3.1964. Id nr. 22-050240B22 ZANU-PF-medlem af regeringen. Ansvarlig for at planlægge ZANU-PF-tilhængergruppers overfald på indbyggere i Masvingo forud for fejringen af MDC's otteårsdag. (81) Mzilikazi, Morgan S. Oberst (MID), Buhera Central. Direkte involveret i terrorkampagnen før og under valget. Involveret i vold i forbindelse med valget i Makoni og Buhera i 2008. Bortførte i juli 2008 et MDC-medlem af Parlamentet, som repræsenterede Buhera South. (82) Nguni, Sylvester Robert Viceminister i præsidentens kabinet, tidligere minister for økonomisk udvikling (tidligere vicelandbrugsminister), født 4.8.1955 alternativt 4.5.1955. Pas nr. ZE215371. Id nr. 63-453707V32 ZANU-PF-medlem af regeringen. (83) Nhema, Francis Chenayimoyo Dunstan Miljøminister og minister for forvaltning af naturressourcer samt tidligere miljø- og turistminister, født 17.4.1959 alternativt 17.4.1959. Pas nr. AD000966. Id nr. 63-117843A66 ZANU-PF-medlem af regeringen. Tvang i september 2009 safarioperatører til at give afkald på andele i kvægfarme og naturreservater. ▼M15 ————— ▼M14 (86) Nyanhongo, Magadzire Hubert Viceminister for energi og udvikling af kraftværker, tidligere viceminister for transport og kommunikation. Født 26.11.1957. Id nr. 34-032890W34 ZANU-PF-medlem af regeringen. Involveret i organisering af vold mod MDC i Epworth og Nyanga i 2011. Involveret i politisk motiveret mord i 2008. (87) Nyikayaramba, Douglas Brigadegeneral, Mashonaland East. Øverstbefalende for 3. brigade. Højtstående officer, direkte involveret i terrorkampagnen før og under valget i 2008. Beordrede underordnede soldater til at håndtere MDC-tilhængere i Manicaland. (88) Nyoni, Sithembiso Gile Glad Minister for udvikling af små og mellemstore virksomheder og jobskabelse, født 20.9.1949. Pas nr. AD000223. Id nr. 08-434871M67 ZANU-PF-medlem af regeringen. ▼M15 ————— ▼M14 (91) Rugeje, Engelbert Abel Generalmajor, Masvingoprovinsen. Direktør for forsvarsstudier, Zimbabwes forsvarsstyrker. Født 17.7.1959. Id nr. 63-539305L04 Højtstående militærofficer, direkte involveret i terrorkampagnen før og under valget i 2008 ved at koordinere størstedelen af de voldelige episoder i Masvingo. (92) Rungani, Victor Tapiwa Chashe Oberst, Chikomba. Født 29.6.1949. Id nr. 22-025306Z04 Direkte involveret i terrorkampagnen før og under valget i Chikomba i 2008, bl.a. overfald og bortførelser. ▼M15 ————— ▼M14 (94) Sakupwanya, Stanley Urayayi Vicesekretær for sundhed og børns velfærd i ZANU-PF's politbureau. Født 14.5.1939. Id nr. 63-435281R50 Medlem af ZANU-PF's politbureau med forbindelser til ZANU-PF-fløjen i regeringen. Sættes i forbindelse med vold i Makoni under præsidentvalget i 2008. Chef for en lejr anvendt til forhør i Makoni. (95) Savanhu, Tendai Vicesekretær for transport og social velfærd i ZANU-PF, født 21.3.1968. Medlem af ZANU-PF's politbureau med forbindelser til ZANU-PF-fløjen i regeringen. Stod bag militsers overfald på MDC-tilhængere i Mbare i februar 2011, hvilket førte til vold og kaos. Involveret i bortførelser af kvinder fra MDC i juni 2008. (96) Sekeramayi, Sydney (alias Sidney) Tigere Viceminister for national sikkerhed i præsidentens kabinet. Tidligere forsvarsminister, født 30.3.1944. Id nr. 63-358166W43 ZANU-PF-medlem af regeringen og medlem af ZANU-PF's fælles operative kommando. (97) Sekeremayi, Lovemore Ansvarlig for afholdelse af valg. Forbindelser til ZANU-PF-fløjen i regeringen og medvirken i udformning eller ledelse af statens undertrykkende politik gennem valgsvindel i 2008. (98) Shamu, Webster Kotiwani Minister for medier, information og forbindelser med pressen, tidligere viceminister for gennemførelse af politikker (tidligere leder af afdelingen for gennemførelse af politikker, præsidentens kabinet), født 6.6.1945. Pas nr. AN203141. Id nr. 63-676065N32 ZANU-PF-medlem af regeringen, involveret i aktiviteter, der greb ind i pressefriheden i 2009. (99) Shamuyarira, Nathan Marwirakuwa Sekretær for information og forbindelser med pressen i ZANU-PF's politbureau, født 29.9.1928 eller 29.9.1930. Pas nr. AD000468. Id nr. 63-327601Y32 Medlem af ZANU-PF's politbureau, tætte forbindelser til ZANU-PF-fløjen i regeringen. Involveret i voldeligt forsøg på overtagelse af landbrugsbedrift i september 2009, som endte med ildspåsættelse. (100) Shiri, Perence (alias Bigboy) Samson Chikerema Chef for flyvevåbnet, født 1.11.1955. Id nr. 29-098876M18 Højtstående militærofficer og medlem af ZANU-PF's fælles operative kommando, medvirken i udformning eller ledelse af statens undertrykkende politik. Involveret i politisk vold i Chiadzwa i oktober 2008. (101) Shungu, Etherton Brigadegeneral, Mashonaland Central. Højtstående militærofficer i ZANU-PF's kommissariat, direkte involveret i terrorkampagnen før og under valget i Bindura i 2008. (102) Sibanda, Chris Oberst, Bulawayoprovinsen. Direkte involveret i terrorkampagnen før og under valget i Byo i 2008. (103) Sibanda, Jabulani Tidligere formand for landsforeningen af krigsveteraner, født 31.12.1970. Forbindelser til ZANU-PF-fløjen i regeringen og medvirken i udformning eller ledelse af statens undertrykkende politik. Involveret i vold mod MDC-tilhængere i Makoni, Bikita, Masvingo og Guto, navnlig i forbindelse med gennemførelse af et outreachprogram i 2010. (104) Sibanda, Misheck Julius Mpande Kabinetssekretær (Charles Utetes efterfølger), født 3.5.1949. Id nr. 63-685365X67 Forbindelser til ZANU-PF-fløjen i regeringen. Beordrede i marts 2010 ministre og kabinetssekretærer til at referere til ZANU-PF's politikere og ikke premierminister Morgan Tsvangirai. (105) Sibanda, Phillip Valerio (alias Valentine) Zimbabwes hærchef, generalløjtnant, født 25.8.1956 eller 24.12.1954. Id nr. 63-357671H26 Højtstående i hæren med forbindelser til regeringen, medvirken i udformning eller ledelse af statens undertrykkende politik, beskyldte ngo'er for uroligheder i september 2009. (106) Sigauke, David Brigadegeneral, provinsen Mash West. Højtstående i hæren, direkte involveret i terrorkampagnen før og under valget, herunder vold og tortur mod civile i diamantfelterne og trusler om kup, hvis MDC vandt valget. Sættes i forbindelse med volden i Chinhoyi i 2008. (107) Sikosana, (alias Sikhosana), Absolom Sekretær for ungdomsanliggender i ZANU-PF's politbureau. Medlem af ZANU-PF's politbureau med forbindelser til ZANU-PF-fløjen i regeringen. Truede med at udløse vold i 2011, hvis sanktioner ikke blev ophævet. (108) Tarumbwa, Nathaniel Charles Brigadegeneral, Manicaland og Mutare South. Født 6.10.1960. Id nr. 63-849216W75 Højtstående militærofficer, direkte involveret i terrorkampagnen før og under valget. Ledede torturlejr i Makoni West, Mutasa Central, i 2007-2008. (109) Tomana, Johannes Kammeradvokat. Født 9.9.1967. Id nr. 50-036322F50 ZANU-PF-medlem af regeringen. (110) Veterai, Edmore Ledende vicepolitichef med kommando over Harare. Født 20.11.1962. Id nr. 08-260467S04 Højtstående medlem af sikkerhedsstyrkerne, vidtrækkende ansvar for alvorlige krænkelser af friheden til at deltage i fredelige forsamlinger, involveret i besættelsen af Farm Thirty. ▼M15 ————— ▼M14 (112) Zimondi, Paradzai Willings Direktør for fængselsvæsenet, født 4.3.1947. Id nr. 75-145185Z47 Medlem af den fælles operative kommando, medvirken i udformning eller ledelse af statens undertrykkende politik. Ansvarlig for finansiering og indkvartering af militser i 2008. Beordrede fængselspersonale til at stemme for Mugabe, ansvarlig for menneskerettighedskrænkelser i fængsler.







II. Enheder Navn Identificerende oplysninger Begrundelse (1) Cold Comfort Farm Trust Co-operative 7 Cowie Road, Tynwald, Harare, Zimbabwe. Ejet af Didymus Mutasa, Grace Mugabe også involveret. (2) Comoil (PVT) Ltd Block D, Emerald Hill Office, Emerald Park, Harare, Zimbabwe. 2nd Floor, Travel Plaza, 29 Mazoe Street, Box CY22344, Causeway, Harare, Zimbabwe. Ejet af Saviour Kasukuwere. ▼M15 ————— ▼M14 (4) Famba Safaris 4 Wayhill Lane, Umwisdale, Harare, Zimbabwe; PO Box CH273, Chisipite, Harare, Zimbabwe. Hovedaktionær: Webster Shamu. (5) Jongwe Printing and Publishing Company (PVT) Ltd (alias Jongwe Printing and Publishing Co., alias Jongwe Printing and Publishing Company) 14 Austin Road, Coventry Road, Workington, PO Box 5988, Harare, Zimbabwe. Forlag med forbindelser til ZANU-PF-fløjen i regeringen. (6) M & S Syndicate (PVT) Ltd First Floor, Victory House, 88 Robert Mugabe Road, Harare, Zimbabwe; PO Box 1275, Harare, Zimbabwe. Investeringsselskab med forbindelser til ZANU-PF-fløjen i regeringen. (7) OSLEG Ltd (alias Operation Sovereign Legitimacy) Lonhoro House, Union Avenue, Harare, Zimbabwe. Kontrolleret af Zimbabwes hær. Forbindelser til forsvarsministeriet og ZANU-PF-fløjen i regeringen. (8) Swift Investments (PVT) Ltd 730 Cowie Road, Tynwald, Harare, Zimbabwe; PO Box 3928, Harare, Zimbabwe. Forbindelser til ZANU-PF-fløjen i regeringen. (9) Zidco Holdings (alias Zidco Holdings (PVT) Ltd) PO Box 1275, Harare, Zimbabwe. Finansieringsselskab med forbindelser til ZANU-PF-fløjen i regeringen. (10) Zimbabwe Defence Industries 10th floor, Trustee House, 55 Samora Machel Avenue, PO Box 6597, Harare, Zimbabwe. Forbindelser til forsvarsministeriet og ZANU-PF-fløjen i regeringen. ▼M17 —————